Hea külaline!

Oleme väga tänulikud, et tuled meile 31. oktoobril külla!

Soovime Sind ette teavitada, et sel päeval toimub Eesti külalislahkuse sektoris protestiaktsioon “Jätku leiba!”.

**Mis see on?**

Aktsioon toimub 31. oktoobril kell 12:30 – 12:40. Sellel kellaajal peatub töö aktsiooniga liitunud ettevõtetes ning sektor tuleb külastajate ette protestiseisakuks.

Protestiaktsioon “Jätku leiba!” keskendub meie inimeste heaolule ning juhib tähelepanu sellele, et eestimaalaste elujärge tuleb hoida väärikal tasemel. Meil peaks olema alati leib laual, ilma et me peaks selle üle muret tundma. Ka tänapäeva tavaelu juurde kuuluvad isiklikud või lähedastega koos ajaveetmise võimalused, nagu väljas söömine ja kodumaal puhkamine, ei tohiks muutuda kättesaamatuks luksuseks.

**Kas midagi muutub Sinu jaoks?**

Meie külalisena ei pea Sa muretsema – oled endiselt oodatud ning teeme kõik, et Sinu külastus oleks meeldiv. Palume vaid mõistvat suhtumist ja kannatlikku meelt aktsiooni ajal, kell 12:30–12:40, ehk hetkel kui meie töötajad ei saa teenust pakkuda ja võtavad aktsioonist osa.

Ootame ka Sind toetust üles näitama, mida saad teha koos meie inimestega seistes. Hindame Sinu mõistvat suhtumist!

Jälgi Eesti Hotellide ja Restoranide Liidu [Facebooki](https://www.facebook.com/hotelliliit), et aktsiooni kohta lisainfot leida.

Peatse kohtumiseni,

*Ettevõtte nimi*